# K O R R A L D U S

# Haapsalu, 08. jaanuar 2013 nr 15

Otsustuskorras vara tasuta kasutusse andmine

(Raudteejaam, Piiskopilinnus)

Seoses Raudteemuuseumi ja Haapsalu Piiskopilinnuse Sihtasutuse likvideerimisega võtab Haapsalu ja Läänemaa Muuseumid Sihtasutus üle muuseumite tegevuse jätkamiseks vajaliku vara ning kasutab seda oma põhitegevuseks. Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 4 lg 1 p 3, § 35 lg 1 p 3, Haapsalu Linnavolikogu 30.03.2012 määrusest nr 55 „Haapsalu linnavara valitsemise kord“ § 10 lg 2 p 2, § 11 lg 1 p 1 ja haldusmenetluse seadusest Haapsalu Linnavalitsus

**k o r r a l d a b:**

1. Anda Haapsalu ja Läänemaa Muuseumid Sihtasutusele tasuta kasutada Haapsalu Linnavalitsuse omandis olevad järgmised kinnistud, kinnistute osad ning nendel asuvad ehitised ja rajatised:
   * 1. Lossiplats 3 (Piiskopilinnus), katastritunnus 18301:005:0066, kasutusse antava kinnistu osa pindalaga 39610 m². (Lisa joonis 1.);
     2. Raudtee tn 2 (Raudteejaam), katastritunnus 18301:013:0054, kasutusse antava kinnistu osa pindalaga 8706 m², (Lisa joonis 2.);
     3. Raudteetammi tee lõik 2, katastritunnus 18301:013:0061, kasutusse antava kinnistu osa pindalaga 12 232 m² (Lisa joonis 2.);
     4. Raudteetammi tee 4, katastritunnus 18301:018:0066, kasutusse antav kogu kinnistu pindalaga 5463 m² (Lisa joonis 2.);
     5. Pargi tn 1a, katastritunnus 18301:018:0009, kasutusse antav kogu kinnistu pindalaga 1105 m² (Lisa joonis 2.);
2. Kasutusse antavate kinnistute, kinnistute osade ning nendel asuvate ehitiste ja rajatiste hooldus-, haldus-, parandus- ja kõrvalkulud kannab kasutaja;
3. Kasutuse tähtaeg 01.01.2014 kuni 31.12.2016.
4. Volitada Peeter Vikman allkirjastama vara tasuta kasutamise lepingut (Leping lisatud)
5. Korraldus jõustub teatavakstegemisest.

**Peeter Vikman**

Aselinnapea **Erko Kalev**

Linnasekretär